Kelan sivuilla kerrotaan, että vuonna 2022 opiskelija saa tienata tuloja 870 euroa jokaista tukikuukautta kohti ja 2 600 euroa jokaista tuetonta kuukautta kohti. Summa jaetaan kuitenkin koko vuodelle, joten pystyt tienaamaan joinakin kuukausina enemmän, mikäli tulosi jää vastaavasti muina kuukausina pienemmäksi.
Opintotukea nostavan opiskelijan on itse huolehdittava, etteivät hänen vuositulonsa ylitä Kelan määrittelemää tulorajaa. Tämä koskee niin muualla ansiotyössä käyvää osa-aikaista työntekijää kuin myös omalla työllään itsensä työllistävää kevytyrittäjää. Tulon maksimiraja riippuu siitä, monenko kuukauden ajalta nostat opintotukea vuosittain.
Mikäli vuositulosi ylittyvät enintään 290 eurolla vuoden aikana, Kela ei kuitenkaan ryhdy toimenpiteisiin takaisinmaksun suhteen.